
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 29 septembrie 2005

Nr.29/195
R A P O R T

asupra propunerii legislative pentru completarea art.29 şi art.36 din Legea nr.268/2003 pentru modificarea şi completarea Legii învăţământului nr.84/1995

1. În conformitate cu prevederile art.89 şi 108 din Regulamentul Camerei Deputaţilor, republicat, cu adresa nr. PLx 379/21 septembrie 2005, Comisia pentru învăţământ, ştiinţă, tineret şi sport  a fost sesizată spre dezbatere şi avizare pe fond, în procedură de urgenţă, cu propunerea legislativă pentru completarea art.29 şi art.36 din Legea nr.268/2003 pentru modificarea şi completarea Legii învăţământului nr.84/1995. Propunerea legislativă a fost avizată de Comisia juridică, de disciplină şi imunităţi şi de Consiliul Legislativ. Legea învăţământului nr.84/1995, cu modificările şi completările ulterioare prevede că învăţământul obligatoriu este de 10 clase. Frecventarea obligatorie a învăţământului de 10 clase, forma de zi, încetează la vârsta de 18 ani. Mulţi tineri, cu vârsta de peste 18 ani, absolvenţi a opt clase, doresc sau sunt obligaţi de nevoile sociale să-şi completeze studiile obligatorii de 10 clase sau să urmeze ciclul superior al liceului. Pentru îndeplinirea acestor deziderate, în scopul obţinerii unor competenţe care să le permită integrarea în muncă, se impune completarea Legii nr.268/2003 pentru modificarea şi completarea Legii învăţământului nr.84/1995. Propunerea legislativă stipulează că învăţământul pentru şcoala de arte şi meserii, forma serală sau cu frecvenţă redusă poate funcţiona pe lângă unităţile de învăţământ unde există clase de arte şi meserii învăţământ zi. De asemenea, anul de completare, forma seral sau cu frecvenţă redusă, poate funcţiona pe lângă unităţile de învăţământ unde există clase pentru anul de completare învăţământ zi. În ambele situaţii, unităţile de învăţământ vor fi stabilite de inspectoratele şcolare.


2. În raport de obiectul şi conţinutul său, fiind incidente prevederile art. 73 alin.(3) lit.n din Constituţia României, republicată, proiectul de lege face parte din categoria legilor organice. 

3. La dezbaterea propunerii legislative au participat, în conformitate cu prevederile art.51 şi 52 din Regulamentul Camerei Deputaţilor: d-na Paloma Petrescu, secretar de stat, Ministerul Educaţiei şi Cercetării şi Mihai Dumitriu, în calitate de deputat şi iniţiator.
4. La lucrări au fost prezenţi 19 deputaţi din totalul de 28 membri ai comisiei. Raportul Comisiei a fost adoptat în şedinţa din 28.09.2005 cu 10 voturi pentru şi 9 voturi împotrivă. 
5. Potrivit art.75 din Constituţia României, republicată, şi a art.86 din Regulamentul Camerei Deputaţilor, Camera Deputaţilor este prima Cameră sesizată. 

În urma dezbaterii, Comisia propune admiterea propunerii legislative cu următoarele amendamente:
	Nr.

crt.
	Text din Legea învăţământului nr.84/1995 modificată prin Legea nr.268/2003
	Text proiect/propunere de modificare şi/sau completare
	Text propus de Comisie

(autorul amendamentului)
	Motivarea amendamentelor propuse

	1. 
	----
	Titlul legii:

Lege pentru completarea art.29 şi art.36 din Legea nr.268/2003 pentru modificarea şi completarea Legii învăţământului nr.84/1995.
	Lege pentru modificarea şi completarea Legii învăţământului nr.84/1995

	În conformitate cu tehnica legislativă

	2.
	----
	I. Legea nr.268/2003 pentru modificarea şi completarea Legii învăţământului nr.84/1995, publicată în Monitorul Oficial al României, Partea I, nr.430 din data de joi, 19 iunie 2003, se completează după cum urmează:


	Articol unic: Legea învăţământului nr.84/1995, republicată în Monitorul Oficial al României, Partea I, nr.606 din 10 decembrie 1999, cu modificările şi completările ulterioare, se modifică şi se completează  după cum urmează:

	

	3.
	----


	1. Capitolul IV, secţiunea a 3-a ,,Învăţământul din şcolile de arte şi meserii,,. La articolul 29 se introduce un nou alineat, alin.3, cu următorul conţinut:


Art.29 (3) ,,Pentru persoanele care au depăşit vârsta de 18 ani, învăţământul de arte şi meserii se poate organiza ca învăţământ seral sau cu frecvenţă redusă, în condiţiile legii, în unităţi de învăţământ stabilite de inspectoratul şcolar judeţean, respectiv al municipiului Bucureşti.


	După alineatul (2) al art.29 se introduce un nou alineat, alin.(3) cu următorul cuprins:
Text nemodificat
	

	4.
	Art.36 (2) Pentru a avea acces în ciclul superior al liceului, absolvenţii prevăzuţi la alin. (1) trebuie să urmeze şi să absolvească, în condiţiile legii, anul de completare. 
	2. Capitolul IV, secţiunea a 4-a, ,,Anul de completare,, alineatul 2 al articolului 36 se completează astfel:


Art.36 (2) Pentru a avea acces în ciclul superior al liceului, absolvenţii prevăzuţi la alin. (1) trebuie să urmeze şi să absolvească, în condiţiile legii, anul de completare. Anul de completare este organizat, de regulă, ca învăţământ de zi. Pentru persoanele care au depăşit vârsta de 18 ani, anul de completare se poate organiza ca învăţământ seral sau cu frecvenţă redusă, în unităţi de învăţământ stabilite de inspectoratul şcolar judeţean, respectiv al municipiului Bucureşti.


	2. Alineatul (2) al art.36 se modifică şi va avea următorul cuprins:
 (2) Pentru a avea acces în ciclul superior al liceului, persoanele prevăzute la alin. (1) trebuie să urmeze şi să absolve în condiţiile legii, anul de completare. Anul de completare este organizat, de regulă, ca învăţământ de zi. Pentru persoanele care au depăşit vârsta de 18 ani, anul de completare se poate organiza ca învăţământ seral sau cu frecvenţă redusă, în unităţi de învăţământ stabilite de inspectoratul şcolar judeţean, respectiv al municipiului Bucureşti.
	Facilitate pentru tinerii care doresc să-şi completeze studiile.


PREŞEDINTE





      SECRETAR
Lia Olguţa Vasilescu                                                     Mihai Radan

